Hei! Olen Sid Roth.
Tervetuloa maailmaani, joka on luonnollisesti yliluonnollinen.
Miksi uskovia kuolee ennen aikojaan?
Vieraani joutui kokemaan kaksi hengenvaarallista sairautta, -
mutta sitten Jumala alkoi puhua uskovien isosta sokeasta pisteestä.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Olen niin kiitollinen siitä, -
että elävän Jumalan Henki kunnioittaa meitä läsnäolollaan.
Vieraani Margaret Green on näkijä ja luotettava profeetallinen ääni.
Hän haluaa vapauttaa sinut kutsuusi.
Hyökkäykset Margaretia vastaan alkoivat jo hänen syntyessään.
Hän jopa yritti itsemurhaa 8-vuotiaana. Mitä tapahtui?
Vartuin hyvin köyhällä alueella. Siellä tapahtui kaikenlaista.
Koulussa minua kiusattiin, koska olin niin erilainen.
Asuin isäni kanssa. Hän oli hyvin väkivaltainen alkoholisti.
Äitini lähti sen takia. Minä ja siskoni jäimme isän luo.
Minä näytin enemmän äidiltäni, joten pahoinpitely keskittyi minuun.
Kerran sitten en jaksanut sitä enää.
Kukaan ei tuntunut rakastavan minua eikä Jumala tuntunut todelliselta.
Päätin tehdä lopun siitä kaikesta.
Otin purkillisen isäni lääkkeitä, koska en halunnut enää elää.
Sain sydänkohtauksen ja kuolin, mutta Jumala toi minut takaisin.
Jumala puuttui tilanteeseen, koska Hänellä oli tarkoitus ja suunnitelma.
Jumalalla oli hyvät suunnitelmat.
Menit asumaan äitisi luokse isäsi hylättyä sinut.
Koit valtavasti hylkäämistä. Mitä hyvää siitä seurasi?
Todellakin! Muutin siis äitini luo.
Hän oli mennyt uusiin naimisiin isäpuoleni kanssa, joka oli pastori.
Hän tuli tuomaan minulle sanan. Herra kuulemma odotti minua.
En ymmärtänyt, mitä se tarkoitti. Mitä Jumala minusta saattoi haluta?
Annoin siis elämäni Herralle.
Täytyin Pyhällä Hengellä ja aloin saman tien puhua kielillä.
Taakka otettiin harteiltani, vaikka olin vasta 12-vuotias.
Olin aivan uusi ihminen. - Kerro siitä, kun kävit taivaassa.
Siellä oli niin kevyttä ja kirkasta! Herra vei minut ylös taivaaseen.
Siellä oli valtavasti enkeleitä ja loputtomalta näyttävä putki.
Siellä kuului niin kaunista jousien soittoa ja enkelien laulua.
Mitään niin upeaa en ole ennen nähnyt tai kuullut.
Aivan sen jälkeen minulla oli vielä paljon kaunaa ja vihaa.
Isäsi takia? - Isäni takia.
Kuulin edelleen hänen sanansa: "Kukaan ei rakasta tai halua sinua."
Ne tallentuvat mieleen kuin levylle. - Juuri niin.
Muiden sanoilla ei ollut merkitystä, sillä kuulin aina isäni äänen.
Se aiheutti paljon kipua ja surua. Ihmettelin asiaa Jumalalle.
Miksi jouduin elämään uudestaan menneisyyteni vaikeita asioita?
Minulla oli ongelmia vihan kanssa, ja jouduin sen vuoksi tyttökotiin.
Baptistiseurakuntasi torjui sinut.
Margaret näki profeetallisia unia, mutta seurakunta ei uskonut niihin.
Seurakunta ja oma isä siis torjuivat Margaretin. Hän joutui tyttökotiin.
Sitten koit, että jopa Jumalakin torjui sinut. - Niin koin.
Vaikka näin profeetallisia unia ja unet kävivät toteen, -
kun seurakunta torjui minut, samaistin seurakunnan Jumalaan.
Sanoin Herralle: "Nämä ovat sinun omiasi. Ehkä he ovatkin oikeassa.
Ehkä et rakastakaan minua, eivätkä nämä unet ole Sinulta."
Koin jälleen tulleeni torjutuksi.
Sitten elämäsi lähti todella syöksykierteeseen. Mitä tapahtui?
Tulin 14-vuotiaana raskaaksi. Aloin odottaa ensimmäistä poikaani.
Asuimme yömajassa ja kadulla.
Jopa strippasin saadakseni rahaa. En ollenkaan tiennyt, mitä tehdä.
Olin 14-vuotias ja yritin huolehtia itsestäni ja pojastani.
Sain toisenkin lapsen. 19-vuotiaana minulla oli neljä lasta.
Miten oikein selvisit kaikesta?
Vaikka koin Jumalan hylänneen minut ja uskoin olevani niin viallinen, -
ettei kukaan voisi rakastaa minua, jokin sai minut silti jatkamaan.
En tiennyt, että se oli Jumala. Hän oli yhä kanssani.
Sait silloin paholaiselta unia, jotka koskivat kuolemaa. Mitä muuta?
Näin aina unia kuolemasta, joissa esimerkiksi kuolin nukkuessani.
Mutta sitten näin erään unen, jossa Herra vei minut taas taivaaseen.
Siellä istui kolme enkeliä, joilla kullakin oli omat käskynsä.
He vastasivat profeetallisuudesta, parantumisesta ja vapautumisesta.
Yritin puhua enkeleille, koska halusin tietää enemmän, -
mutta he sanoivat: "Ei nyt."
Näyn jälkeen tiesin, että Jumalalla oli suunnitelma minua varten.
Hyvää alkoi tapahtua, mutta sitten sinut lähes raiskattiin ja tapettiin!
Minut kutsuttiin juhliin.
Pyhä Henki varoitti menemästä sinne. Menin silti, koska ystäväni menivät.
Siellä oli miehiä, ja minut itse asiassa raiskattiin.
Sen jälkeen miehet heittivät meidät autoon ja keskustelivat siitä, -
miten he tappaisivat minut ja ystäväni.
Mielessäni oli vain yksi henkilö, -
joka olisi valmis auttamaan keskellä yötä, ja se oli Messias Jeesus.
Aloin huutaa avuksi Jeesuksen nimeä.
Miehet sanoivat, ettei Jumala kuule, ja käskivät minun lopettaa.
En kuitenkaan lopettanut, -
vaikka he löivät minua takaraivoon.
Huusin Jeesuksen nimeä avuksi, kunnes he päästivät meidät autosta.
Henkesi siis säästettiin.
Sitten hän meni herätyskokoukseen, ja tapahtui jotakin ihanaa.
Niin tapahtui! Sanoin Herralle, että Hän oli saanut huomioni.
Tiesin, että Hän oli kanssani. Hän oli Pelastajani ja Lunastajani.
Herätyskokouksessa Hän sanoi, että halusi vapauttaa minut täysin.
Vapauduin kaikista demoneista -
ja asioista, jotka sitoivat minua.
Vieläkin parempaa oli luvassa!
Margaret tapasi unelmiensa miehen. Olemme haastatelleet häntä.
Olet onnellisesti naimisissa.
Jumala puhui sinulle ja kertoi, mikä kutsusi on.
Herra kertoi, että kutsuni on luoda, muuttaa asioita ja rakentaa.
Hän muistutti antamastaan näystä.
Siinä oli eri maiden lippuja ja erirotuisia kasvoja. Herra sanoi:
"Vien sinut näihin kansakuntiin.
Saat julistaa, profetoida, parantaa ja vapauttaa omiani."
Sanoin: "Vau, Jumala! Selvä."
Halusin vain tietää, milloin kaikki tapahtuisi. Se kuulosti hienolta.
Mutta sitten tapahtui jotakin... - Kuulkaapa tätä.
Margaret oli valmis viimeiseen suureen koetukseen.
Hän kohtasi pelon demonin ja kuuli sairastuneensa hengenvakavasti.
Toinen otto, molemmat kamerat.
Herra on puhunut valtakunnan identiteetistä ja sormenjäljestä.
Olet ehkä nähnyt rikoselokuvia.
Ensin etsitään sormenjälkiä.
Niiden avulla voidaan tunnistaa, kuka oli rikospaikalla.
Jeesus haluaa ihmisten tietävän, milloin Hän on paikalla.
Hän haluaa... Pyhä Henki on tässä. Anteeksi. Voidaanko keskeyttää?
Mitä nyt tapahtuu? - Uskon, että Jumala haluaa nyt parantaa ihmisiä.
Rikospaikalla ensimmäiseksi etsitään sormenjälkiä.
Ne kertovat, kuka on ollut paikalla.
Jumalan sormenjäljen tunnistaa, kun Hän saapuu, koska Hänet tuntee.
Jumalan tuuli on Hänen sormenjälkensä.
Siitä tietää, että Hän on läsnä. Hänen läsnäolonsa lepää yllämme.
Hän jättää sormenjälkensä jokaiseen.
Parantumisesi on todiste siitä. Hän jätti sormenjälkensä minuunkin.
Näin koin siinä huoneessa.
Yliluonnollista-ohjelma jatkuu.
Margaret, kerro demonista, jonka nimi on pelko.
Eräänä yönä näin näyn.
Näyssä luokseni tuli demoni, joka ilmeni fyysisessä olomuodossa.
Se sanoi, että kuolisin pian. Kysyin heti: "Sanoiko Jumala niin?"
Demoni sanoi: "Haaste! Hienoa, rakastan haasteita." Sitten se lähti.
Välittömästi Herra sanoi, että kyseessä oli pelon henki.
En ymmärtänyt, miksi tämä henki tai demoni oli käynyt luonani.
Jumalahan oli juuri puhunut minulle tarkoituksesta ja tulevista asioista.
Et tiennyt koetuksista.
Kun demonit näkevät, mitä Jumala aikoo tehdä, ne yrittävät estää sen.
Vähän sen jälkeen menin lääkäriin rutiinitarkistukseen.
Minulla ei ollut kipuja, enkä tuntenut oloani sairaaksi.
Ihan pientä kipua oli toisinaan.
Lääkäri päätti varmuuden vuoksi tehdä kerroskuvauksen.
Hän ei uskonut löytävänsä mitään.
Siihen aikaan näimme työssämme ihmeitä. Saarnasin Jumalan Sanaa.
Olin täysin Jeesuksen oma.
Lääkäri tuli takaisin luokseni kerroskuvauksen jälkeen.
Lääkäreitä ei ollut vain yksi, vaan heitä oli useampia.
Heidän kasvoillaan oli hyvin järkyttynyt ilme.
Kysyin, onko kaikki kunnossa.
He kertoivat pahoitellen, että minulla oli aortan dissektaatio.
En ollut kuullutkaan sellaisesta.
He sanoivat näkevänsä sitä yleensä kuolleilla ihmisillä.
He yrittivät keksiä, miten saatoin yhä olla elossa.
Aortan dissektaatio tarkoittaa sitä, että ison valtimon seinämä repeytyy.
Mutta siinä ei ollut vielä kaikki.
Minulla oli myös useita veritulppia keuhkoissa ja yksi sydämen vieressä.
Onko se vaarallista? - Erittäin. Ihmiset ovat yleensä jo kuolleita...
Sait siis kaksi kuolemantuomiota? - Kyllä, yhdellä lääkärikäynnillä.
Dissektaatiota ei kuulemma voinut hoitaa stentillä veritulppien takia.
Veritulppia ei taas voinut hoitaa, -
koska silloin olisin kuollut ison valtimon repeytymään.
Kuoleman henki todella hyökkäsi.
Lääkärit sanoivat minun selviytyvän viiden prosentin todennäköisyydellä.
Käännyin heti Herran puoleen: "Mitä ihmettä juuri tapahtui?"
"Sinähän juuri puhuit minulle mahtavista suunnitelmistasi."
"Sain kuitenkin kuolemantuomion."
Herra vastasi: "Diagnoosit eivät aina vastaa Jumalan suunnitelmia."
"Muistatko, mitä sanoin sinulle?" Piti siis alkaa puhua niitä asioita.
Se oli välillä hyvin vaikeaa, koska muistin myös sen, -
mitä pelon henki sanoi näyssäni. Sehän sanoi, että kuolisin pian.
Pelon hengen tarkoittama kuolema ei ollut sama, mistä Jumala puhui.
Jumala puhui itselleen kuolemisesta. Sitä kautta voisin elää elämää, -
jonka Jumala oli suunnitellut, ja alkaa toteuttaa kutsuani.
Margaret alkoi julistaa -
Jumalan kirjoitettuja lupauksia parantumisesta.
Ne olivat hänelle yhtä todellisia kuin Jumalan korvinkuultava puhe.
Hän alkoi julistaa niitä Raamatusta. Mitä veritulpille tapahtui?
Noin kolmessa viikossa veritulpat vain katosivat.
Lääkärit olivat ihmeissään.
Sellaiset veritulpat, joita minulla oli, eivät vain katoa itsestään.
He kysyivät, mitä olin tehnyt.
Kerroin, että olin julistanut Jumalan Sanaa ja lupauksia elämääni.
Mitä tapahtui valtimovaivalle? - Dissektaatio oli vielä jäljellä.
Kysyin Herralta, miksi niin oli, ja Hän vastasi näin: -
"Jotkut ongelmat ovat periytyviä, -
mutta sinun ongelmasi on suorassa yhteydessä sydämeesi."
"Olet opettanut ja saarnannut, mutta sydämessäsi on ongelma."
Kysyin, mikä se ongelma oli.
Herra sanoi: "Sinulla on ongelma anteeksiantamisen kanssa."
"Isäsi ja muut satuttivat sinua. Raiskaajasi satuttivat sinua."
"Olet pitänyt heidät sydämessäsi. Et ole parantunut, olet ollut turta."
"Minun on poistettava turtumus, jotta voin parantaa sinut kokonaan."
Kenelle sinun piti antaa anteeksi?
Minun piti antaa anteeksi kaikille: isälleni, äidilleni...
Etkö ollut jo antanut anteeksi? - Luulin tehneeni sen, -
mutta todellisessa anteeksiannossa ihmisestä päästetään irti.
Hän sanoi: "Kun menit naimisiin, -
alttarille kävelivät kanssasi nekin, jotka satuttivat sinua."
"Et ole päästänyt menneistä irti, joten he ovat koko ajan kanssasi."
Siihen Herra veti rajan. Hän sanoi, että monet tulisivat kysymään, -
eivätkö he Hänen nimessään ajaneet ulos riivaajia ja profetoineet.
"Heille sanon: 'Menkää pois luotani, vääryydentekijät. En tunne teitä.'"
"Tyttäreni, en halua sanoa sinulle niin anteeksiantamattomuuden takia."
Teit parannuksen. - Saman tien! Pyysin heti anteeksi.
Mitä Jumala teki?
Hän käytti kuolemakseni tarkoitettua asiaa ja paransi minut sen kautta.
Parannuit sydänvaivastasi, valtimonlaajentumasta. - Niin.
Heti sen jälkeen menin lepäämään ja jotakin tapahtui.
Oli kuin Jumalan Henki ja kirkkaus olisivat tulleet huoneeseen.
Kirkkaudessa ei tarvita kenenkään kosketusta.
Makasin siinä, Jumalan kirkkaus tuli huoneeseen, ja hyppäsin sängystä.
Tiesin parantuneeni. Juoksin mieheni luo. Hän kysyi, mitä oli tapahtunut.
Sanoin, että olin parantunut. Olin siitä aivan varma.
Varasin uuden lääkäriajan, ja minulle tehtiin taas kerroskuvaus.
Tähän mennessä olin ollut sairaalassa 28 kertaa.
Nyt 29. kerralla -
lääkärit eivät osanneet selittää asiaa, mutta laajentuma oli poissa.
Olit parantunut nainen.
Ihmeiden määrä räjähti kasvuun heti parannuksentekosi jälkeen.
Kerro niistä muutama. - Kirjoitin 30 päivän hartauskirjan.
Tein sen sairauden keskellä ja puhuin Herran antamia sanoja.
Eräs nainen luki kirjan.
Hän luki yhden luvun joka päivä.
30 päivän jälkeen hän oli parantunut laajalle levinneestä syövästä.
Hän oli täysin parantunut, eivätkä lääkärit osanneet selittää sitä.
Hän ei käynyt kemoterapiassa tai noudattanut erityistä ruokavaliota.
Hän vain luki 30 päivän ajan Herran puhumia sanoja ja parantui.
Haluat varmasti saman kirjan!
Tein ohjelman Isik Ablan kanssa ja kerroin hänelle tarinani.
Sen kautta kymmeniätuhansia musliminaisia tuli uskoon.
Monet paranivat yliluonnollisesti, muun muassa lapsettomuudesta.
Parantumisia ja todistuksia oli aivan valtavasti.
Oli upeaa nähdä, mitä Herra teki.
Mitä tarkoitat sillä, -
etä koettelemukset valmistavat meitä Jumalan kirkkaudelle?
Kun olemme murtuneita, saamme kokea läheisyyttä Isän kanssa.
Silloin ymmärtää, että Hän siunaa mutta myös murtaa sinua.
Hän vie sinua polvillesi rukoukseen ja anomiseen.
Se ei aina tunnu mukavalta.
Et itse ymmärrä, miksi asiat tapahtuvat, mutta Hän ymmärtää.
Asiat, jotka ovat meille hyväksi, eivät aina tunnu hyvältä.
Jumalalla on aina suunnitelma, ja se on aina Hänen kunniakseen.
Kokemukseni tuovat Jumalalle kunniaa ja vapauttavat Hänen kirkkauttaan.
Tuosta herää tärkeä kysymys:
Voiko anteeksiantamattomuus koskea asioita, -
jotka ovat meiltä salassa, ja miten ne voi tunnistaa?
Ehkä kärsit torjutuksi tai hylätyksi tulemisesta.
Ehkä kertaat jatkuvasti menneitä.
Ehkä rikoit itse toisia vastaan, etkä voi antaa itsellesi anteeksi.
Ehkä on vaikeaa antaa anteeksi muille, kuten vanhemmille.
Erilaiset asiat voivat paljastaa ongelman anteeksiannon kanssa.
Anteeksiantamattomuus aiheuttaa kuitenkin katkeruutta.
Katkeruus voi johtaa sydänvaivoihin ja fyysisiin sairauksiin.
Niin se ilmeni minun tapauksessani.
Sanoit, että jopa uupumus voi olla oire anteeksiantamattomuudesta.
Aivan. Menneeseen takertuminen ja sen ajattelu on uuvuttavaa.
Se vie henkiset ja fyysiset voimat.
Tiedän kuitenkin tämän: Kaikki alkaa Jeesuksesta.
Kaikki myös päättyy Jeesukseen. Toista nyt tämä rukous ääneen:
Jeesus, teen Sinusta Messiaani ja Herrani.
Anna minulle syntini anteeksi. Tule asumaan sisimpääni.
Rakastan Sinua, Herra. Aamen.
Rukoile toista tuulta ja selitä, mistä siinä on kyse.
Toinen tuuli palauttaa voimat.
Jeesus vaikuttaa uutta rakkautta ja sytyttää sisälläsi olevan tulen, -
jotta voit täyttää tarkoituksen, joka Hänellä on elämällesi.
Haluan nyt rukoilla jokaisen katsojan puolesta.
Profetoin teille toista tuulta.
Kohota kätesi. Jumalan kirkkaus saapuu pian kotiinne.
Se saavuttaa perheenne, lapsenne ja koko sukunne.
Kohota kätesi ja ala palvoa Jumalaa.
Aivan kuten kuningas Hiskia sai sanan profeetta Jesajalta.
Jesaja sanoi, että Hiskia kuolisi, -
mutta kun Hiskia alkoi palvoa ja kunnioittaa Jumalaa, sana muuttui.
Jesaja palasi kertomaan Hiskialle, että Herra lisäisi tälle ikää.
Kohota kätesi. Tunnen muutoksen.
Herra sanoo: "Lisään sinulle ikää, koska olet valmis päästämään irti."
Luovutan anteeksiantamattomuuden ja minua vastaan tehdyt vääryydet.
Päästän irti raskaasta olosta ja pelosta, Jeesuksen nimessä.
Isä, kiitos toisesta tuulesta ja tulesta, joka syttyy omissasi.
Jeesuksen väkevässä nimessä. Aamen.
Oletko taistellut sairautta vastaan saamatta voittoa ja vailla toivoa?
Vieraani olivat samassa tilanteessa, kunnes Herra antoi ihmeparantumisen.
Nyt he kertovat, mitä Jumala heille näytti, jotta sinäkin voit parantua.
Tässä osoitteessa näet jaksoja, jotka koskevat parantumista.
Katso jo tänään. Se on ilmaista. Älä jää vaille omaa ihmettäsi.
Monet katsojat ovat kokeneet ihmeitä katsottuaan ohjelmaa.
Olen katsellut ohjelmaanne kahden viikon ajan joka päivä.
Tulen aina kosketetuksi hengessäni. Niska- ja selkäydinvammani parani, -
kun katselin ohjelmaa täällä Papua-Uudessa-Guineassa.
Jos ohjelma on koskettanut sinua, kerro se meille: sidroth.org/praise.
Suomennos: Katri Filppu